Tizjanu

Tiziano Vecellio jew Tiziano Vecelli jew Tiziano da Cador  Vasari , bil-Malti magħruf bħala Tizjanu, (twieled madwar l-1488  Pieve di Cadore, (provinċja ta' Belluno, fil-Veneto) - miet fis-27 ta' Awissu  1576 Venezja) kien pittur Taljan, l-iżjed memru importanti tal-iskola Venezjana ta-seklu 16. Huwa meqjus bħala wieħed mill-akbar ritrattisti ta' dak iż-żmien bis-saħħa tal-ħila li kellu biex joħroġ il-karattru tal-persunaġġi fir-ritratti.
"Ħeles ukoll il-pittura mir-restrizzjoni tal-linja u l-forma fejn kienet inkarċrata mill-aħħar tal-Medjuevu, u għamel hekk biex jagħti l-poter lill-kulur".Véronique Prat Titien, ou la gloire de Venise, 15/10/2007

 Bijografija 
Twieled Pieve di Cadore, belt żgħira fid-Dolomiti fil-Veneto bejn l-1488 u l-1490 Id-data eżatta mhijiex magħrufa.  f'familja għanja tal-post. Missieru Gregorio Vecellio kellu bosta karigi, fosthom dawk ta' kaptan tal-milizja u spettur tal-minjieri.

Ma nafux x'għamla ta' edukazzjoni rċieva: x'aktarx ma kienx jaf bil-Latin, lingwa importanti ħafna f'dik l-epoka, u l-maġġoranza tal-ittri li waslulna inkitbu f'ismu minn oħrajn. Tizjanu ġie introdott għall-pittura flimkien ma' ħuh Francesco. It-tnejn intbagħtu Venezja, fl-età ta' 9 jew 10 snin biex jistudjaw l-arti. Hemm bdew fl-istudju ta' Sebastiano Zuccato, artista li jaħdem il-mużajk. Wara erba' jew ħames snin, Tizjanu daħal jaħdem fil-istudju tal-pittur Gentile Bellini u mbagħad ma' ħuh Giovanni Bellini, dak iż-żmien l-artista l-aktar famuż ta' Venezja. Hemm iltaqa' ma' Giorgio da Castelfranco, magħruf bħala Giorgione. Saru ħbieb u sħab, u fl-1508 ħadmu flimkien fuq l-affreski fuq barra tal-Fontego dei Tedeschi maħżen pubbliku għan-negozjanti Ġermaniż. .

Sentejn wara, Giorgione miet bil-pesta u x'aktarx li ħafna pitturi li Giorgione ma kienx lesta, spiċċahom Tizjanu Dan jagħmel diffiċli l-attribuzzjoni ta' ċerti pitturi lil pittur wieħed jew lill-ieħor. . Mill-1508 sal-1568, Tizjanu kien jaħdem ukoll fl-inċiżjoni fl-injam. Saħansitra hemm min jaħseb li kien imdaħħal fl-iżvilupp tal-Fabrica, volum fid-daqs ta' folio ta' 663 paġna, li fih aktar minn 300 figura anatomika inċiża fl-injam. Imma qatt ma nstabu provi Jacques Guilherme, Anatomie artistique, Encyclopaedia Universalis, DVD, 2007 .

Tizjanu pinġa tliet affreski għall-iScuola di Sant'Antonio ta' Padova, fejn mar fl-1511. Fl-1516, wara l-mewt ta' Giovanni Bellini, inħatar pittur uffiċjali tar-Repubblika Venezjana u waqqaf studju fuq il-Kanal il-Kbir f'San Samuele. Bosta artisti kontemporanji kienu jaħdmu hemm għal xi żmien, fosthom Tintoretto u El Greco.


Fl-Assunzjoni tal-Verġni, ordnata għat-titular tal-Knisja ta' Santa Maria Gloriosa dei Frari fl-1516 u mwaħħla fil-knisja fl-1518, Tizjanu neħħa kull referenza ikonografika tradizzjonali għall-mewt u mexa mat-teoloġija Franġiskana kontemporanja biex ħoloq it-tlugħ glorjuż fis-sema tal-Madonna Augusto Gentili, 2012, paġna 99 . Din is-soluzzjoni minn dak iż-żmien saret il-kompożizzjoni ta' referenza madwar id-dinja Kattolika. Fl-1520, esegwixxa ordni kbira għad-dekorazzjoni tal-Palazz Dukali, Il-Battalja ta' Cadore (affresk kbir li nqered bin-nar fl-1577), u tliet pitturi ta' xeni mitoloġiċi għal Alfonso I d'Este. Kien inkarigat ukoll li jpinġi r-ritratt ta' kull Doġe li ġie elett sal-1555 meta l-kariga ħadha Tintoretto. Kellu wkoll għadd kbir ta' ordnijiet minn nies Venezjani importanti u mill-knejjes tal-belt.

Tliet snin wara mar Ferrara u ltaqa' ma' Federiku II Gonzaga, Markiż ta' Mantova u pinġa ritratt tiegħu u baqa' jaħdem għalih għal aktar minn 10 snin, iżejjinlu l-Kastell ta' Ferrara b'affreski mitoloġiċi. Lejn l-aħħar tal-1522 għamel ħbieb ma' Pietro Aretino u Jacopo Sansovino refuġjati f'Venezja wara s-sakkeġġ ta' Ruma u mar Mantova fejn Federico Gonzaga ordnalu kważi erbgħin pittura.

Fl-1525, iżżewweġ lil Cecilia Soldano, bint barbier minn raħal twelidu Cadore, li magħha diġà kellu żewġt ulied subien: Pomponio fl-1523 u Orazio, eżatt qabel it-tieġ. Kienet ilha toqgħod miegħu għal xi ħames snin imma fl-1525 mardet gravament u Tizjanu żżewwiġha biex jilleġittima 'l uliedu. Cecilia fieqet, iż-żwieġ kien hieni u kellom tifla oħra li mietet fiċ-ċokonSheila Hale, Titian, His Life, Harper Press, Londra, 2012, ISBN:978-0-00717582-6, p.215. F'August tal-1530 Cecilia mietet. Tizjanu reġa' żżewweġ imma ma nafu xejn dwar it-tieni mara. X'aktarx kienet omm Lavinia.Sheila Hale, Titian, His Life, Harper Press, Londra, 2012, ISBN:978-0-00717582-6, p.249 It-tieni mara mietet madwar l-1427 u kellu tifla oħra, Emilia, forsi ma' mara li kienet toħodlu ħsieb id-dar.Sheila Hale, Titian, His Life, Harper Press, Londra, 2012, ISBN:978-0-00717582-6, p.486. Mit-tfal il-favorit ta' Tizjanu kien Orazio, li sar l-assistent tiegħu.

Is-snin 1530 kienu snin ta' kanoni feminili ġdida għal Tizjanu, aktar fina bħal f'La Bella (Firenze, Palazzo Pitti), Marija Maddalena (Firenze, Palazzo Pitti) jew f'Il-Venere ta' Urbino (madwar l-1533) (Firenze, Galleria degli Uffizi). Dan l-aħħar xogħol, inpinġi għal Guidobaldo della Rovere fl-1538 hu mnebbaħ mill-Venere Rieqda ta' Giorgione, jirrappreżenta mara għarwiena (Venere? Korteġġjana? Għarusa żagħżugħa?) mimduda fuq sodda fil-kamra u mqajma. Dan hu x-xogħol emblematiku tal-karriera tiegħu u l-prototip tan-nudu feminili mimdud ġewwa għall-pittura Ewropea li Édouard Manet ibbaża fuqu l-​​Olympia Ara l-kitba ta' Daniel Arasse għal analiżi ddettaljata. B'mod speċjali La femme dans le coffre f'On n'y voit rien. Descriptions, Gallimard, Folio Essais.

Dik is-sena, l-1530, bis-saħħa tal-Markiż ta' Mantova ltaqa' ma' Karlu V matul vjaġġ tal-Imperatur fl-Italja . Tliet snin wara, Karlu V tah it-titlu ta' Conte Palatino u Cavaliere Sperone d'Oro, unur li qatt qabel ma kien ingħata lil pittur. Pinġa sensiela ta' ritratti tal-qraba tal-imperatur.

Fl-1545 mar Ruma fuq stedina tal-Papa Pawlu III. Fis-16 ta' Marzu kiseb iċ-ċittadinanza Rumana u mar lura Venezja. Il-konfrontazzjoni diretta max-xogħlijiet ta' Mikelanġlu għamlet impatt enormi fuq il-karriera tiegħu, li kienet għaddejja minn "kriżi Mannjerista" mmarkata b'kompożizzjonijiet aktar kuraġġużi u b'koloratura b'kuntrasti qawwijin. 

Fl-1548 mar Augsburg fejn kienet qiegħda tiltaqa' id-Dieta tal-Imperu Ruman Imqaddes, immexxija minn Karlu V, opportunità għalih li jpinġi ħafna ritratti ta' nies importanti u l-imperatur stess. Imbagħad  beda jaħdem fuq is-sensiela ta' Poeżiji għar-re Filippu II ta' Spanja. Dawn il-pitturi juru nudi femminili mitoloġiċi bħal Danae, Venere u Adone" u Djana u Attejun, u dawn inawguraw il-fażi finali ta' Tizjanu, ikkaratterizzata minn daqqa tal-pinzell ħafna inqas grafika u aktar ħielsa fejn it-tila stess turina d-daqqiet tal-pinzell fuqhom. Hemm min qal ukoll li Tizjanu kienu juża subgħajh biex ipinġi fl-aħħar ta' ħajtu.

Fl-1566 ġie elett flimkien ma' Andrea Palladio u Jacopo Tintoretto fl-Accademia delle arti del disegno  ta' Firenze. L-aħħar xogħol magħruf tiegħu hu Pietà li kien għal fuq il-qabar tiegħu. Dan ma laħaqx lestieh u spiċċah Palma il Giovane.

Miet fis-​​27 ta' Awissu 1576, forsi bil-pesta, imma x'aktarx bix-xjuħija. Indifen fil-knisja ta' Santa Maria dei Frari f'Venezja.

Il-wirt Giorgionesk

Wara l-apprendistat tiegħu ma' Sebastiano Zuccato u Giovanni Bellini, Tizjanu mbagħad għamel xi żmien jaħdem fl-istudju ta' Giorgione. Vasari kiteb hekk: 

Fl-1508, pinġa l-affreski fuq barra tal-Fondaco dei Tedeschi bi sħab ma' Giorgione. L-istil drammatiku tiegħu, jidher diġà qiegħed jinqata' minn ta' Giorgione. Fiċ-ċiklu ta' affreski tal-iScuola del Santo ta' Padova li pinġa fl-1510 u 1511, madankollu, għadna nsibu l-aspett sfumat ta' Giorgione u Correggio fuq il-laħam delikat tan-nies mingħajr kontorni u fil-veduti bi ċpar ħafif li jisfumaw magħhom faċilment u fil-materjali bellusin. In-nudi, jekk inqabbluhom ma' dawk ta Giorgione, huma xorta aktar sinċieri billi dawn m'għandhomx id-dija misterjuża li kellhom madwarhom il-figuri ta' dak il-pittur. Tizjanu juża d-dawl biex jintensifika l-kuluri li bihom jisfuma l-karattru ġol-ambjent.

Wara l-mewt ta' Giorgione fl-1510, xi xhieda kontemporanji jagħtuna x'nifhmu li Tizjanu spiċċa il-Venere Rieqda li ma kinetx lesta. Xi kritiċi jaħsbu li kien imdaħħal ukoll f'Il-Kunċert Kampestri. Dan il-kunċert mużikali għandu tema li ġejja mill-umaniżmu tar-Rinaxximent bikri; il-mużika tirrappreżenta l-armonija universali. il-Bniedem idoqq il-partitura tiegħu f'nofs in-natura eżuberanti. Il-kompożizzjoni hija misterjuża ħafna: fuq ix-xellug hemm mara tferra' l-ilma minn buqar tal-ħġieġ, fin-nofs hemm żewġt irġiel qegħdin idoqqu, wieħed minnhom idoqq il-mandolina u fuq il-lemin hemm mara għarwiena daharha lejna tonfoħ ġo flawt tal-qasab. Wara hemm ragħaj jira' n-nagħaġ, fi pjan aktar 'il bogħod hemm binja, u fid-distanza hemm il-muntanji li jirrappreżentaw id-dinja kollha f'perspettiva atmosferika bħal ta' Il-Madonna tal-blat (1483) ta' Leonardo da Vinci.

Fil-bidu tal-karriera tirgħu, Tizjanu kien influwenzat ħafna mil-qawwa evokattiva ta' Giorgione. Goethe meta jitkellem fuq l-affreski tal-iskola ta' San Antnin ta' Padova li kienu l-ewwel xogħlijiet indipendenti ta' Tizjanu jgħid "Hemm hemmhekk verità sorprendenti li tista' tesprimi kollox"  Philippe Piguet, C’est avec Titien que naît le portrait psychologique, L'Œil - nru  585 - Novembru 2006, [3].

Wara Tizjanu beda jpinġi l-pittura mitoloġika. Għall-uffiċju ta' Alfonsu I ta' Este pinġa L-offerta lil Venere, Il-bakkanal tal-AndrijiAndriji huma l-abitanti tal-gżira ta' Andros u Bakku u Arjanna. Fihom il-pittur jipprova l-ħila li kellu biex terġa jagħti l-ħajja lill-miti antiki u jimliehom immaġinazzjoni. Bħala sorsi letterarji uża Filostratu, Ovidju u Katullu, madankollu ma fittex l-ebda erudizzjoni umanista, iżda pjuttost il-mezz li jevoka d-dinja tal-qedem skont tonalità aktar Djoniżjaka. Fl-1526, ittratta b'mod trijomfalist tema reliġjuża Il-Madonna ta' Pesaro (magħrufa bħala Pala Pesaro). Din il-pittura mpinġija għall-knisja ta' Santa Maria Gloriosa dei Frari qiegħda fuq il-ħajt tramuntani tal-korsija.  Din il-manjiera grandjuża ma żammitux milli jpinġi fl-istess ħin pitturi aktar intimi bħal Il-Madonna tal-fenek jew Id-depożizzjoni Dawn iż-żewġ pitturi qegħdin il-Louvre . Il- Venere ta' Urbino tal-1538 għal darba oħra turi l-abbiltà ta' Tizjanu li jirrappreżenta r-realtà f'mument u ambjent partikolari. Flimkien mas-serje ta' ritratti, Il-Venere ta' Urbino timmarka t-tmiem tal-perjodu ta' majestà kalma.

Il-perjodu Manjerista 
Fl-1527, Pietro Aretino u Jacopo Sansovino marru joqogħdu Venezja. Tizjanu sar ħabib tal-qalb magħhom u din il-ħbiberija bla dubju għenitu jsegwi l-żviluppi tal-Manjeriżmu, li kien popolari ħafna fl-Italja ċentrali. Ir-Ritratti taċ-Ċesri pinġiehom f'dan il-perjodu għall-palazz dukali ta' Mantova. Għalkemm dawn intilfu, nafuhom mill-kopji u l-istampi. Minnhom nistgħu nifhmu l-istil ġdid ta' Tizjanu, influwenzat mill-Manjeriżmu ta' Giulio Romano. Imbagħad pinġa s-soqfa tal-Bażilika ta' Santa Maria della Salute ta' Venezja. F'dawn il-pitturi l-karattri huma marbuta flimkien b'ġesti vjolenti u mdawlin b'dawl sħun u vibranti.

Il-kritika moderna tagħti importanza kbira lix-xogħol Manjerista ta' Tizjanu. Ħalla l-viżjoni trankwilla, naturalista tal-ħidma bikrija tiegħu biex jinawgura metodu aktar ħieles fl-immaġinazzjoni tal-figuri u li joħloq atmosfera drammatika bi kromatiżmu aktar espressiv. Waqt li kien Ruma (1545-1546), l-intriċi għall-poter fil-qorti papali ispirawh b'kapulavur ieħor, ir-Ritratt ta' Pawlu III man-neputijiet. Ir-ritratt ta' grupp li li bih Tizjanu kien qiegħed jipprova jikkompeti ma' Raffaello ma nafux għaliex qatt ma lestieh. Fih il-Papa jidher bħala raġel xiħ bilqiegħda. Tizjonu aktar tfittex li juri l-karattru tar-raġel xiħ mill l-majestà tal-kariga papali tiegħu. Neputih, il-Kardinal Alessandro Farnese fl-isfond jidher li hu l-instigatur ewleni tad-deċiżjonijiet ta' zijuh. fuq il-lemin Orazio Farnese jinżel għarkupptejh quddiem zijuh jistaqsih xi ħaġa.
F'Karlu V fil-Battalja ta' Mühlberg, impinġija fl-1548, Tizjanu jittrasforma s-suġġett f'simbolu araldiku, iżda l-Karlu V jurih ukoll bħala despota għajjien. Din it-tila, impinġija ftit qabel l-abdikazzjoni ta' Karlu V turi sens akut ta' analiżi .

Il-pittura, Kajjin u Abel, turi suġġett bibliku: il-qtil ta' Abel minn ħuh Kajjin. Dan ix-xogħol li jixhed il-maturità sħiħa ta' Tizjanu, tpinġa meta reġa' lura minn Ruma, fejn kien influwenzat minn Mikelanġlu fil-forom, l-impetwożità tal-moviment u l-qawwa tal-kulur. Dan juri fl-istess ħin sensittività kompletament awtonoma għall-ispazju, imbiegħda mill-kunċetti tal-Manjeriżmu Toskan-Ruman.

Fil-pjan ta' quddiem naraw 'l Abel, persunaġġ bibliku, iben Adam u Eva, b'rasu mdemma maqlub mal-art minn ħuh. Driegħu l-leminija ftit mgħawġa, bħallikieku biex tilqa' l-waqgħa inevitabbli. B'driegħu tax-xellug qisu qed jitlob il-qattiel li jħenn għalih filwaqt li b'disperament jipprova jsalva ħajtu. L-ilbies sempliċi ta' ġilda ta' annimal juri l-muskolatura impressjonanti tiegħu.
Fil-pjan tan-nofs naraw il-qattiel, ġismu miġbud mill-vjolenza tal-ġesti tiegħu, ixejjer għasluġ ma' rasu biex joqtol 'il ħuh. Filwaqt li riġlu x-xellugija qiegħda soda fuq l-art, bis-sieq l-oħra jimbotta brutalment il-vittma tiegħu, u juri wkoll muskoli prominenti.
Fl-isfond naraw is-sema itturmentata li thedded bi sħab iswed.

Għajnejna jmorru naturalment lejn iċ-ċentru tal-kompożizzjoni - is-sieq ta' Kajjin li biha jimbotta 'l ħuh. Dan il-punt tal-ġlieda jiġi fejn jaqsmu 'l xulxin żewġ linji djagonali, il-"ġeometrija sigrieta":
 Waħda mil-linji djagonali tibda fir-rokna ta' fuq fix-xellug, tgħaddi mis-sħab u tispiċċa fir-riġel leminija ta' Kajjin
 L-oħra tibda mill-isġalla ta' Kajjin, imbagħad tgħaddi minn siequ u tispiċċa mal-linja tal-blat.
Dan l-intersezzjoni timmarka l-qofol tal-pitturra, jiġifieri l-vjolenza tal-att u l-moħqrija ħarxa tiegħu.

L-użu tad-dawl f'din il-pittura hu interessanti ħafna wkoll. Effettivament is-sors tad-dawl, li ġej min-nofs il-lemin tal-kompożizzjoni, idawwal parti mill-azzjoni u Abel biss jinstab fid-dawl.
Nistgħu naraw is-sengħa li biha l-pittur juri 'l Kajjin bħala bniedem imdallam u ħażin u hekk joħroġ fid-dawl il-virtujiet ta' ħuh, li "l-Mulej ħares lejh u l-offerta tiegħu" (Ġenesi 4,4).
Il-wiċċ tal-qattiel hu wkoll fid-dlam, biex isaħħah dan l-effett tal-personifikazzjoni tal-ġlieda bejn it-tajjeb u l-ħażin.
Barra minn hekk il-kolonni tas-sħab fl-isfond jikkonfermaw din l-ipoteżi billi jagħtu l-impressjoni li ħerġin minn ġisem Kajjin, rappreżentazzjoni simbolika tal-karattru ħażin tal-persunaġġ.

Fl-aħħarnett, il-forom jipprovdulna indikazzjonijiet addizzjonali biex nanalizzaw aħjar il-pittura.
Kajjin hu ppreparat, imponenti, il-forom ta' ġismu mpinġijin b'linji kemm jista' jkun dritti mingħajr ma jonqos is-sens ta' realiżmu.
B'kuntrast, il-pożizzjoni ta' riġel Abel, dirgħajh, ġenbejh, huma mpinġijin b'disinn aktar flessibbli u fit-tond.
Dan il-logħob bejn tondjaturi u linji dritti jagħti 'l Abel attitudni inqas ħarxa, filwaqt li ħuh jidher kifer u aħrax.

Ix-xena kkaratterizzata mit-tensjoni emottiva qawwija li toħroġ miż-żewġ iġsma f'pożi b'prospettiva ċara tirrappreżenta fażi ta' kunflitt intern.
Il-lejl hu definit minn interazzjoni kumplessa ta' dawl u riflessjonijiet li jagħtu ton drammatiku lill-kompożizzjoni.

 L-aħħar perjodu  
Fl-1551, meta kellu aktar minn sittin sena, Tizjanu mar joqgħod għal kollox Venezja. Ħinu kollu kien meħud bl-ordnijiet tal-prinċpijiet waqt li jaħdem fuq forom ġodda ta' espressjoni. Anke fis-suġġetti profani l-istruttura drammatika żdiedet fl-intensità. Miet qabel ma lesta l-aħħar xogħol tiegħu, Pietà li kienet għall-qabar tiegħu fil-Frari. Spiċċaha Iacopo Negretti (magħruf bħala Palma il Giovane) Anne Pallucchini, l-artikolu "Titian", Encyclopaedia Universalis, DVD, 2007 .

Il-metodu li kien juża Tizjanu fl-aħħar perjodu kien ivarja ħafna, barra li juża l-pinzell kultant kien juża subgħajh jew xi ċarruta, ħafna drabi kien japplika tiċlisa kbira fuq iż-żebgħa nixfa ta' taħt. Dan kien jeħtieġ li x-xogħol isir matul perjodu twil ħafna billi kull passata trid tinxef biex iż-żebgħa ma titqarqaċx. Meta jispiċċa saff Tizjanu kien iqiegħed il-pitturi mal-ħajt.

Issa meta kien imur lura biex jaħdem fuqhom wara xi żmien, kien jarahom b'mod differenti minn kif kien jarahom kieku kien ħadem fuqhom mingħajr waqfien. Għalhekk il-pitturi jagħtu l-impressjoni li mhux lesti, iżda huma r-riżultat ta' proċess viżibbli li beda b'Il-Lunzjata tal-Scuola Grande di San Rocco (riproduzzjoni hawn taħt). It-tpinġija tal-kontorn u l-iżkizz ta' qabel fuq il-karta ma baqgħux meħtieġa. Id-disinn b'kontorni mżellġin kien jibnih fil-pittura ftit ftit b'subgħajhPalma le Giovane li x-xhieda tiegħu hi rraportata f'La trace de l'artiste : Léonard et Titien, David Rosand, Gallimard, collection "Art et artistes, 1993, ISBN 2-07-073284-3</ref>,  Mqabbla ma' dawk ta' artisti oħra tar-Rinaxximent, hemm ftit disinji ta' Tizjanu. Bil-kuluri u l-mod kif iqiegħed iż-żebgħa seta' jevokaw forom f'dan ix-xogħol progressiv, sikwit mid-dell (il-passati ta' hawn taħt) għad-dawl (fil-wiċċ). Madankollu għal min kien iżur l-istudju ta' Tizjanu ta' din l-età, ir-riżultat kiena spettakolari u totalment ġdid <ref>Palma le Giovane li x-xhieda tiegħu hi rraportata f'La trace de l'artiste : Léonard et Titien, David Rosand, Gallimard, collection "Art et artistes, 1993, ISBN 2-07-073284-3, it-taħlit tal-kuluri iseħħ f'għajnejn l-ispettatur, li m'għandux jara d-dettalji tal-pittura mill-qrib imma jaraha sħiħa u jkompliha bl-għajnejn u l-immaġinazzjoni.

 Influwenza 
Tizjanu kellu bħala studenti tiegħu Paris Bordone, li però ma tantx dam miegħu minħabba li Tizjanu ma tantx kien jagħtihom attenzjoni lill-istudenti. Influwenza wkoll lill-pittur Lorenzo Lotto li kellu temperament differenti għal kollox, lil Palma Vecchio li ibnu sar l-assistent ta' Tizjanu u baqa' miegħu sakemm miet Tizjanu u Pieter Paul Rubens (speċjalment fil-kuluri).
Ix-xogħlijiet ta' Tizjanu kienu ammirati madwar l-Ewropa kollha: Van Dyck, Nicolas Poussin, Antoine Watteau, Diego Velasquez, Murillo, Rembrandt, Joshua Reynolds, Eugène Delacroix kienu wkoll l-eredi ta' Tizjanu, kif ukoll Tintoretto, Paolo Veronese u Giambattista Tiepolo Georges Lafenestre Titian, Imago Mundi,.

 L-arti tar-ritratt 

Tizjanu u Van Eyck separatament żviluppaw il-prototip tar-ritratt uffiċjali tal-perjodu modern.

Matul it-tieni nofs ta s-seklu 15, l-artisti Taljani adottaw it-teknika tal-pittura biż-żejt. Kien żgur Antonello da Messina li daħħalha Venezja fl-1475. It-teknika mbagħad adottataha Giovanni Bellini li għamilha tiegħu sftit wara. Giorgione esperimenta b'xi karatteristiki tal-pittura taż-żejt, bħall-konsistenza, grassa u ratba, u l-opaċità li jista' jkollha. L-artisti bdew jużaw ħafna saffi ta' żebgħa fuq xulxin, l-ewwel sfond ikkulurit, imbagħad jimudellaw id-dellijiet b'kulur wieħed, imbagħad jagħtu passata fuq passata ta' velatura, u fl-aħħar id-dettalji jirfinawhom b'velaturi oħra lokalizzatiJay Williams, Titien et son temps, ed. Time-Life, p. 185   "Velaturi ... tletin jew erbgħin! "Ibid, kwotazzjoni apokrifa ta' Tizjanu. Minħabba l-mod kif bdew juzaw il-materjal il-pitturi Venezjani, il-forma tal-kontorn bdiet tinhal u spiċċaw biex jimminizzaw l-importanza tad-disinn preparatorju. Dan kien il-bidu tal-kontroversja teoretika bejn l-iskola Fjorentina li kienet isostni li l-linja u d-disinn huma superjuri u l-iskola Venezjana li kienet issostni li il-pinzellatura u l-kuluri huma iżjed importanti. Is-suċċess ta' Tizjanu hu dovut għal hila li kellu li jżewweg dawn iż-żewġ innovazzjonijiet tekniċi. Matul il-karriera tiegħu, naraw fix-xogħlijiet tiegħu trasformazzjoni gradwali fil-pinzellatura, issir dejjem aktar frammentata u aktar vibranti.

Ir-ritratti ta' Tizjanu spiss jilħqu l-metru, kontra it-30 centimetru fil-wisgha fil-medja matul is-seklu 15. Ir-ritratt tal-bust ġie aktar abbandunat favur ir-ritratt ta' nofs tul. Ir-ritratt fit-tul deher dak iż-żmien fil-pittura Taljana. Dawn ix-xogħlijiet kbar ma jeħtiġux li wieħed jarahom mill-qrib bħal dawk fuq panelli żgħar tas-seklu ta' qabel u għalhekk m'għandhomx bżonn id-dettalji rqaq Dictionnaire de la peinture, taħt id-direzzjoni ta' Michel Laclotte u Jean-Pierre Cuzin, Pariġi, 1996 (coll. Larousse-Bordas), vol. 1, p. 1043.. Kontra dawk ta' qablu, in-nies li kien ipinġi, Tizjanu kien joħorġilhom il-karattru tagħhom billi jaqbad fl-istess ħin l-aspett fiżiku u l-aspett morali tagħhom. Fittex ukoll li jagħtihom il-ħajja billi jaħdem biex iġib eżatt il-ħarsa u l-espressjoni tagħhom.
Għar-Ritratt ta' Karlu V bilwieqfa, uża xogħol ta' Jakob Seisenegger, Tizjanu naqqas l-isfortuni fiżiċi tal-Imperatur, speċjalmentil-geddum ħiereġ 'il barra tal-familja ta' Hapsburg u l-mudell tah vitalità li ma kinitx fil-pittura li kien qed jikkopjaTitien portraitiste, De Bellini à Titien, texture, forme, couleur dans l'art vénitien, Johannes Wilde, Pariġi, 1993, p. 233-288.

 Biblijografija 
 Françoise Bardon, Le concert champêtre, Paris, 1995-1996, 2 vol. ISBN 2-911105-05-2 u ISBN 2-911105-01-X.
 Marcel Brion, Titien, Somogy, 1971
 Alexandre Dumas, Titien, 2007
 Augusto Gentili, Titien, Actes Sud, 2012, 431 pages, 28,5 x 33,5 cm
 Augusto Gentili,  Da Tiziano a Tiziano : Mito e allegoria nella cultura veneziana del Cinquecento , Ruma, Bulzoni Editore, 1997
 Roberta Giorgi, Tiziano Venere, Amore e il Musicista in cinque dipinti, Ruma, Gangemi Editore, 1990
 Rona Goffen, Titian's Women, New Haven u Londrea Yale University Press, 1997
 Goffen (dir.), Titian's Venus of Urbino, Cambridge University Press, 1997
 Humfrey Peter, Titien, Phaidon, 2007
 Rodolfo Pallucchini, Tiziano, Firenze, Sansoni Editore, 1969
 Erwin Panofsky, Le Titien : Question d'iconographie, Pariġi, Hazan, 2004
 John Pope-Hennessy, Titien, Gallimard, 2004
 Harold Wethey, The Paintings of Titian, Londra, Phaidon Press : I. The Religious Paintings, 1969 ; II. The Portraits, 1971 ; III. The Mythological and Historical Paintings'', 1975

 Ħoloq esterni 

 Il-pitturi kollha ta' Tizjanu fuq Utpictura18 
  Titien's Paintings
 Titien ou l'art plus fort que la nature : être Apelle par Pascal Bonafoux, professeur d'histoire de l'art à l'université de Paris VIII-Saint-Denis
  Centro Studi Tiziano e Cadore
  Titien dans Artcyclopedia

Referenzi

 Ix-xogħlijiet prinċipali 
 Xbiha Titlu Data Daqs b'ċm Teknika Support Pajjiż Belt Post fejn tinżamm150px Jacopo Pesaro ippreżentat lil San Pietru mill-Papa Alessandru VI
| madwar l-1503-1506 
| 145×183 
| żejt 
| tila 
|  
| Anversa 
| Koninklijk Museum voor Schone Kunsten
|-
| 150px 
| Kunċert 
| madwar 1506-1507 
| 86,5×123,5 
| żejt
| tila
| 
| Firenze
| Galleria Palatina
|-
|150px 
| Kunċert kampestri 
| madwar l-1510 
| 118×138 
| żejt 
| tila 
|  
| Pariġi 
| Louvre
|-
|150px
| San Mark fuq it-tron 
| madwar l-1510-1511 
| 218×149 
| żejt
| tavla
|  
| Venezja 
| Bażilika ta' Santa Maria della Salute
|-
| 150px 
| Ritratt ta' Ariosto 
| madwar l-1510 
| 81,2×66,3 
| żejt
| tila
| 
| Londra
| National Gallery 
|-
| 150px 
| Il-miraklu tar-raġel għajjur 
| 1511 
| 340×207
| affresk
| intonaco
| 
| Padova
| Scuola del Santo
|-
| 150px 
| Miraklu tat-tarbija tat-twelid 
| 1511 
| 340×355
| affresk
| intonaco
| 
| Padova
| Scuola del Santo
|-
| 150px 
| Il-Madonna żingara 
| madwar l-1512
| 68,8×83,8
| żejt
| tila
| 
| Vjenna
| Kunsthistorisches Museum
|-
| 150px 
| It-tliet etajiet tal-bniedem 
| madwar l-1512
| 106×182
| żejt
| tila
| 
| Edimburgo
| National Gallery of Scotland
|-
| 150px 
| L-imħabba sagra u l-imħabba profana 
| madwar l-1515
| 118×279
| żejt
| tila
| 
| Ruma
| Galleria Borghese 
|-
| 150px 
| Flora 
| madwar l-1515
| 79×63
| żejt
| tila
| 
| Firenze
| Galleria degli Uffizi
|-
| 150px 
| L-Assunta 
| madwar l-1516–1518
| 690×360
| żejt
| tila
| 
| Venezja
| Bażilika ta' Santa Maria Gloriosa dei Frari
|-
| 150px 
| Il-festa tal-putti jew Il-ġieħ ta' Venere| 1518-1519
| 172×175
| żejt
| tila
| 
| Madrid
| Mużew tal-Prado
|-
| 150px 
| Pala Pesaro 
| madwar l-1519–1526
| 478×268
| żejt
| tila
| 
| Venezja
| Bażilika ta' Santa Maria Gloriosa dei Frari
|-
| 150px 
| Pala Gozzi 
| 1520 
| 312×215 
| żejt 
| tavla 
|  
| Ancona 
| Pinacoteca civica Francesco Podesti
|-
| 150px 
| Polittiku ta' Averoldi 
| madwar l-1520–1522
| 278×292
| żejt
| tila
| 
| Brescia
| Collegiata dei Santi Nazaro e Celso
|-
| 150px 
| Ritratt ta' Vincenzo Mosti 
| madwar l-1520 
| 85×67 
| żejt 
| tila 
|  
| Firenze 
| Galleria Palatina
|-
| 150px 
| Raġel bl-ingwanta 
| madwar l-1523 
| 100×89 
| żejt 
| tila 
|  
| Pariġi 
| Louvre
|-
| 150px 
| Bakku u Arjanna 
| madwar l-1520–1523
| 175×190
| żejt
| tila
| 
| Londra
| National Gallery 
|-
| 150px 
| Bakkanal tal-Andriji 
| madwar l-1523-1524
| 175×193 
| żejt
| tila
| 
| Madrid
| Mużew tal-Prado
|-
| 150px 
| Id-dfin ta' Kristu 
| madwar l-1525
| 148×212
| żejt
| tila
| 
| Pariġi
| Louvre
|-
| 150px 
| Ritratt ta' Federiku II Gonzaga 
| madwar l-1525–1528
| 125×99
| żejt
| tila
| 
| Madrid
| Mużew tal-Prado
|-
| 150px 
| Il-Madonna tal-fenek 
| 1530 
| 71×85
| żejt
| tila
| 
| Pariġi
| Louvre
|-
| 150px 
| Ritratt ta' Karlu V bil-kelb 
| madwar l-1532–1533 
| 192×111 
| żejt
| tila
| 
| Madrid
| Mużew tal-Prado
|-
| 150px 
| Ritratt ta' Isabella d'Este 
| madwar l-1534–1536
| 102×64
| żejt
| tila
| 
| Vjenna
| Kunsthistorisches Museum
|-
| 150px 
| Il-preżentazzjoni ta' Marija fit-tempju 
| madwar l-1534–1538
| 345×775
| żejt
| tila
| 
| Venezja
| Gallerie dell'Accademia
|-
| 150px 
| Ritratt ta' Eleonora Gonzaga Della Rovere| madwar l-1536-1538
| 114×103 
| żejt
| tila
| 
| Firenze
| Galleria degli Uffizi
|-
| 150px 
| Ritratt ta' Francesco Maria Della Rovere| madwar l-1536-1538
| 114×103 
| żejt
| tila
| 
| Firenze
| Galleria degli Uffizi
|-
| 150px 
| Il-Venere ta' Urbino 
| 1538 
| 119×165
| żejt
| tila
| 
| Firenze
| Galleria degli Uffizi
|-
| 150px 
| Ritratt ta' Pietro Bembo 
| 1540 
| 94,3×76,5 
| żejt
| tila
| 
| Washington
| National Gallery of Art
|-
| 150px
| San Ġwann Battista| madwar l-1540
| 201×134
| żejt
| tila
| 
| Venezja
| Gallerie dell'Accademia
|-
| 150px
| Iż-żagħżugħ Ingliż jew Raġel b'għajnejh griżi| madwar l-1545
| 111×97
| żejt
| tila
| 
| Firenze
| Galleria Palatina
|-
| 150px 
| Id-diskors ta' Alfonso d'Avalos 
| madwar l-1540–1541
| 223×165
| żejt
| tila
| 
| Madrid
| Mużew tal-Prado
|-
| 150px 
| L-inkurunazzjoni bix-xewk 
| madwar l-1542–1544
| 303×180
| żejt
| tila
| 
| Pariġi
| Louvre
|-
| 150px 
| Ritratt ta' Ranuccio Farnese 
| 1542 
| 89,7×73,6
| żejt
| tila
| 
| Washington
| National Gallery of Art
|-
| 150px 
| Ritratt tad-doge Andrea Gritti 
| madwar l-1543
| 133,3×103,2
| żejt
| tila
| 
| Washington
| National Gallery of Art
|-
| 150px 
| Ritratt tal-wegħda tal-familja Vendramin 
| 1543-1547
| 206×301
| żejt
| tila
| 
| Londra
| National Gallery
|-
| 150px 
| Danae 
| 1546 
| 120×172
| żejt
| tila
| 
| Napli
| Mużew ta' Capodimonte
|-
| 150px 
| Ritratt ta' Pietro Aretino 
| madwar l-1545 
| 98×78
| żejt
| tila
| 
| Firenze
| Galleria Palatina
|-
| 150px
| Il-Pentekoste| madwar l-1546
| 570×260
| żejt
| tila
| 
| Venezja
| Bażilika ta' Santa Maria della Salute
|-
| 150px 
| Pawlu III u n-neputijiet Alessandro u Ottavio Farnese]] 
| 1545-1546 
| 210×174
| żejt
| tila
| 
| Napli
| Mużew ta' Capodimonte
|-
| 150px
| Ritratt tal-Kardinal Alessandro Farnese| madwar l-1543-1546
| 98×75
| żejt 
| tila
| 
| Napli
| Mużew ta' Capodimonte
|-
| 150px 
| Ritratt ta' Karlu V fuq iż-żiemel 
| 1548 
| 332×279 
| żejt
| tila
| 
| Madrid
| Mużew tal-Prado
|-
| 150px 
| Il-martirju ta' San Lawrenz 
| 1548-1557 
| 500×280
| żejt
| tila
| 
| Venezja
| Knisja ta' Santa Maria Assunta imsejħa I Gesuiti
|-
| 150px 
| San Ġwann l-Elemożinarju 
| madwar l-1550
| 229×156 
| żejt
| tila
| 
| Venezja
| Knisja ta' San Giovanni Elemosinario
|-
| 150px 
| Ritratt ta' Filippu II liebes l-armatura 
| 1550-1551 
| 193×111 
| żejt
| tila
| 
| Madrid
| Mużew tal-Prado
|-
| 150px 
| Venere ma' organista u Kupidu 
| madwar l-1550-1551
| 148×217 
| żejt
| tila
| 
| Madrid
| Mużew tal-Prado] 
|-
| 150px 
| Venere u Adone| 1553
| 186×207
| żejt
| tila
| 
| Madrid
| Mużew tal-Prado
|-
| 150px 
| Venere quddiem il-mera 
| madwar l-1555
| 124,5×105,5
| żejt
| tila
| 
| Washington
| National Gallery of Art
|-
| 150px 
| Dijana u Attejun 
| 1556–1559 
| 190,3×207 
| żejt
| tila
| 
| Edimburgu
| National Gallery of Scotland
|-
| 150px 
| Id-dfin ta' Kristu 
| 1559 
| 137×175
| żejt
| tila
| 
| Madrid
| Mużew tal-Prado
|-
| 150px 
| Il-ħatfa tal-Europa 
| 1559–1562 
| 185×205
| żejt
| tila
| 
| Boston
| Isabella Stewart-Gardner Museum
|-
| 150px 
| Il-Lunzjata 
| madwar l-1560-1565
| 410×240
| żejt
| tila
| 
| Venezja
| Knisja ta' San Salvador
|-
| 150px 
| Awtoritratt 
| madwar l-1562
| 96×72
| żejt
| tila
| 
| Berlin
| Gemäldegalerie
|-
| 150px 
| Il-Maddalena sogħbiena 
| madwar l-1565
| 118×97
| żejt
| tila
| 
| San Pietruburgu
| Ermitage
|-
| 150px
| Venere tgħammad l-Imħabba| madwar l-1565
| 118×185
| żejt 
| tila
| 
| Ruma
| Galleria Borghese
|-
| 150px 
| Ritratt ta' Jacopo Strada 
| madwar l-1567–1568
| 125×95
| żejt
| tila
| 
| Vienna
| Kunsthistorisches Museum 
|-
| 150px 
| Il-kastig ta' Marsja 
| madwar l-1570-1576
| 212×207
| żejt
| tila
| 
| Kroměříž
| Gallerija arċiveskovili 
|-
| 150px 
| Kristu nkurunat bix-xewk 
| madwar l-1570–1576
| 280×181
| żejt
| tila
| 
| Monaco di Baviera
| Alte Pinakothek 
|-
| 150px 
| San Bastjan| madwar l-1570
| 212×116
| żejt 
| tila
| 
| San Pietruburgu
| Ermitage
|-
| 150px
| Tarkwinju u Lukrezja| 1576
| 114×100
| żejt
| tila
| 
| Vienna
| Gemäldegalerie der Akademie der Bildenden Kunst
|-
| 150px
| Id-Doġe Antonio Grimani jadura l-Fidi]]| madwar l-1575-1576
| 365×500
| żejt
| tila
| 
| Venezja
| Palazz Dukali
|-
| 150px
| Spagna tgħin ir-Reliġjon| madwar l-1575
| 168×168
| żejt 
| tila
| 
| Madrid
| Mużew tal-Prado
|-
| 150px 
| Pietà''  madwar l-1576 351×389 żejt tila  Venezja Gallerie dell'Accademia
Kategorija:Pitturi Venezjani
Kategorija:Pitturi Taljani